響八十年代初期，佢出演《喝采》、《檸檬可樂》等一系列青春偶像派電影，當時張國榮多出演純情男孩或有錢仔嘅角色，成功擺脫當初拍《紅樓春上春》時「鹹片男一」嘅印象，更憑住前衛不羈、反叛但又靚仔嘅形象好受觀眾歡迎，亦因不羈嘅形象而響當時同陳百強、鍾保羅並稱「中環三太子」，三人曾經共同主演電影《喝釆》同《失業生》。